C 53/8
DA
Den Europæiske Unions Tidende
13.2.2023
Fåre- og gedemælken kommer fra lokale malkeracer og krydsninger deraf, som går på græs hele året, forudsat at vejrforholdene tillader det.
Al grovfoder i fårenes og gedernes foderration er fremstillet lokalt (grøntfoder, hø, ensilage, halm og vilde planter).
Som fodertilskud anvendes korn, herunder byg og majs, proteinfoder såsom afskallet, delvist afslebet sojaskrå, produkter og biprodukter af forskellige råmaterialer såsom hvedeklid, uorganiske stoffer, vitaminer og mikronæringsstoffer.
Komælken kommer fra sortbrogede køer, der lever i stalde og fodres med grøntfoder, hø, ensilage og halm, der hovedsaglig produceres lokalt af oprindeligt hjemmehørende grøntfoderplanter, samt fodertilskud.
Køernes foderration består af lokalt fremstillet grøntfoder (grønfoderplanter, hø, ensilage og halm).
Den resterende del af foderrationen udgøres af fodertilskud, der hovedsagelig består af byg, majs, soja og klid og andre former for proteinfoder såsom afskallet, delvist afslebet sojaskrå, produkter og biprodukter af forskellige råmaterialer såsom hvedeklid, uorganiske stoffer, vitaminer og mikronæringsstoffer.
Mælk (frisk fåre- eller gedemælk eller en blanding heraf med eller uden tilsat komælk), osteløbe (dog ikke fra svin), friske eller tørrede cypriotiske mynteblade (Mentha viridis) og salt.
Mængden af fåre- eller gedemælk eller en blanding heraf skal altid være større end mængden af komælk.
Når der tilsættes komælk til fåre- eller gedemælken eller blandingen heraf, må mængden af komælk med andre ord ikke overstige mængden af fåre- eller gedemælk eller blandingen heraf til fremstilling af Halloumi.
Den mælk, der anvendes til Halloumi, er cypriotisk sødmælk.
Mælken skal være pasteuriseret eller varmet op til mindst 65 °C. Mælken må ikke være kondenseret eller indeholde følgende: mælkepulver, kondenseret mælk, kaseinater, farvestoffer, konserveringsmidler eller andre tilsætningsstoffer.
Den må heller ikke indeholde antibiotika, pesticider eller andre skadelige stoffer.
Gede- og fåremælken kommer fra lokale racer, men også fra andre racer, herunder krydsninger af disse racer, som opdrættes i det afgrænsede geografiske område.
Komælken kommer fra køer, der gradvist blev indført til Cypern og opdrættes i det afgrænsede geografiske område.
3.4.
Specifikke etaper af produktionen, som skal finde sted i det afgrænsede geografiske område Den fåre-, gede- og komælk, der anvendes til fremstillingen af Halloumiost, produceres inden for det afgrænsede geografiske område.
Fremstillingen af Halloumi foregår også i det afgrænsede geografiske område.
3.5.
Særlige regler for udskæring, rivning eller emballering osv. af det produkt, som betegnelsen henviser til Halloumiost skal emballeres i det afgrænsede geografiske område af følgende årsager: a) For at undgå yderligere modning skal osten emballeres umiddelbart efter, at den er blevet produceret, b) Halloumi-produktionsprocessen må ikke afbrydes, dvs. at produktion og emballering skal følge hinanden (kontinuerlig produktion, c) for at sikre sporbarhed skal produktet emballeres og mærkes af producenten, d) for at forhindre, at ost, som er produceret uden for cypriotisk territorium, markedsføres som en Halloumi med beskyttet oprindelsesbetegnelse.
Kun således kan produktets kvalitet og oprindelse garanteres og den nødvendige kontrol udføres.
3.6.
Særlige regler for mærkning af det produkt, som betegnelsen henviser til Med hensyn til sammensætningen af den mælk, som anvendes til fremstilling af Halloumi, når der anvendes en blanding af mælk, skal de forskellige typer af mælk fremgå af etiketten, i aftagende rækkefølge i procent.
4.
Kort angivelse af det geografiske områdes afgrænsning De administrative grænser for distrikterne Nicosia, Limassol, Larnaca, Famagusta, Paphos og Kyrenia.